Շեյլա Հելենա Էլիզաբեթ Կիտզինգեր

**Շեյլա Հելենա Էլիզաբեթ Կիտզինգերը**  բրիտանացի ակտիվիստ էր բնական ծննդաբերության ոլորտում և ծննդաբերության ու հղիության վերաբերյալ գրքերի հեղինակ։ Նա գրել է ավելի քան 20 գիրք և հայտնի էր ողջ աշխարհում՝ որպես փոփոխությունների եռանդուն ու նվիրված պաշտպան։

## Կյանքը և աշխատանքը
Կիտզինգերը ծնվել է Թաունթոնում, Սոմերսետթում։ Նա սոցիալական մարդաբան էր, ով մասնագիտացել էր հղիության, ծննդաբերության և նորածինների ու փոքր երեխաների խնամքի ոլորտում։ Նրա պայքարը ուղղված էր նրան, որ կանայք ունենան անհրաժեշտ տեղեկատվություն՝ ծննդաբերության վերաբերյալ տեղեկացված ընտրություն կատարելու համար։ Նա նաև հայտնի էր որպես կրծքով կերակրման ջատագով։ Նա 1958 թվականին միացավ Ազգային ծննդաբերության հիմնադրամի (NCT) խորհրդատվական հանձնաժողովին՝ որպես դասընթացավար և վերապատրաստող։

Նա զբաղեցրել է ակադեմիական պաշտոններ Էդինբուրգի համալսարանում և Մեծ Բրիտանիայի Բաց համալսարանում, Նա պատվավոր պրոֆեսոր էր Արևմտյան Լոնդոնի համալսարանում, որտեղ դասավանդում էր մանկաբարձության մագիստրոսական ծրագիր՝ Ուոլֆսոնի առողջապահական գիտությունների դպրոցում։ Նա նաև վարում էր աշխատարաններ ծննդաբերության և կրծքով կերակրման սոցիալական մարդաբանության վերաբերյալ։

Նա գրել է բազմաթիվ հոդվածներ և գրքեր և ակտիվորեն մասնակցել է մանկաբարձության կրթության զարգացմանը՝ ինչպես Մեծ Բրիտանիայում, այնպես էլ միջազգային մակարդակում։  Նա լայնորեն դասավանդել է ԱՄՆ-ում, Կանադայում, Կարիբյան կղզիներում, Իսրայելում, Ավստրալիայում, Լատինական Ամերիկայում, Հարավաֆրիկյան Հանրապետությունում և Ճապոնիայում, նաև աշխատել է որպես խորհրդատու Միջազգային ծննդաբերության կրթության ասոցիացիայի հետ։

Նա հաստատ համոզված էր, որ բոլոր կանայք, ովքեր չեն գտնվում բարձր ռիսկի տակ, պետք է ունենան հնարավորություն ընտրելու տնային ծննդաբերություն։ Նրա գրքերը վերաբերում են կանանց կրծքով կերակրման փորձին, նախածննդյան խնամքին, ծննդաբերության պլաններին, ծննդաբերության պրոցեսի արհեստական սրացմանը, էպիդուրալներին, էպիզիոտոմիային, ծննդաբերության հիվանդանոցային խնամքին, երեխաների փորձին՝ ծննդաբերության ընթացքում ներկա լինելու վերաբերյալ, և ծննդաբերությունից հետո արձանագրված հոգեբանական տրավմաներին:Նրա գրքերի մի մասը իր ժամանակի համար վիճելի էր: «Լավ ծննդաբերության ուղեցույցը» (1979) հնարավոր է՝ առաջացրեց հակասություններ նրա հարաբերություններում NCT-ի հետ, Նա հաճախ հակառակվում էր ռադիկալ ֆեմինիստական տեսակետներին։ Նրա աշխատանքը համարվում է ազդեցիկ՝ փոխելով այն մշակույթը, որտեղ կանայք ծննդաբերում են։ Նա հավատում էր, որ  ծնունդը կյանքում մեծ փոփոխություն է: Այն նաև քաղաքական հարց պետք է լինի, կապված բժշկական համակարգի իշխանության, դրա՝ կանանց նկատմամբ վերահսկողություն իրականացնելու եղանակի և այն հարցի հետ, թե արդյոք այն թույլ է տալիս կանանց կայացնել որոշումներ իրենց մարմնի ու երեխաների մասին»։ 1982 թվականին նա արժանացել է Բրիտանական կայսրության շքանշանի (MBE)՝ ծննդաբերության կրթության ոլորտում ունեցած վաստակի համար։

1987 թվականին նա երկարատև ելույթ ունեցավ հեռուստատեսությունում՝ Channel 4-ի «After Dark» առաջին սերիայում ։ 1980-ականների վերջին նա «Pandora Press»-ի «Issues in Women’s Health» շարքի խմբագիրն էր, և այս շարքում ընդգրկված էին նրա սեփական «The Midwife Challenge»-ը, ինչպես նաև Գաբրիել Պալմերի «The Politics of Breastfeeding» հիմնարար գրքերը։

Կիտզինգերը մահացել է քաղցկեղից 2015 թվականին Օքսֆորդշիրում՝ կարճատև հիվանդությունից հետո։ Նրա ինքնակենսագրությունը՝ «Տարերք ծննդաբերության հանդեպ՝ Իմ կյանքը՝ մարդաբանություն, ընտանիք և ֆեմինիզմ», հրատարակվեց նրա մահից հետո կարճ ժամանակ անց։ Նա ունի հինգ երեխա։ Նրա դուստրը՝ Սելիա Կիտզինգերը, գիտնական է և ակտիվիստ։

## Գրականություն
* *A Passion for Birth: My Life: Anthropology, Family and Feminism*, Pinter & Martin 2015, 
* *Birth & Sex: The Power and the Passion*, Pinter & Martin 2012, 
* *Improving Maternity Services: Small Is Beautiful - Lessons from a Birth Centre* (Foreword), Radcliffe Publishing Ltd 2006, 
* *Birth Crisis*, Routledge 2006, 
* *The Politics of Birth*, Elsevier, USA 2005, 
* *Understanding Your Crying Baby*, Carroll & Brown 2005, 
* *The New Experience of Childbirth*, Orion 2004
* *The New Pregnancy & Childbirth - Choices & Challenges*, Dorling Kindersley 2003
* *Birth Your Way: Choosing birth at home or in a birth centre*, Dorling Kindersley 2002, reissued by Fresh Heart Publishing 2011, 
* *Rediscovering Birth*, Little, Brown 2000, , reissued by Pinter & Martin 2011, 
* *Becoming a Grandmother: A Life Transition*, Simon & Schuster 1997, 
* *Birth over Thirty-Five*, Sheldon Press 1994, 
* *The Year after Childbirth: Surviving and Enjoying the First Year of Motherhood*, Scribner 1994, 
* *Ourselves as Mothers*, Bantam 1992, 
* *The Midwife Challenge (Issues in Women's Health series)*, Pandora Press 1991, 
* *Pregnancy Day by Day: The Expectant Mother's Diary, Record Book, and Guide*, Knopf 1990, 
* *The Crying Baby*, Penguin Books 1990, 
* *Breastfeeding Your Baby*, Dorling Kindersley 1989
* *Your Baby, Your Way*, Pantheon Books 1987, 
* *Giving Birth, How it Really Feels*, Victor Gollancz Ltd 1987, 
* *Being Born*, Grosset & Dunlap 1986, 
* *A Celebration of Birth: The Experience of Childbirth*, Penguin 5th ed 1984
* *Woman's Experience of Sex* Penguin 1983
* *Birth Over 30*, HarperCollins 1982, 
* *The Complete Book of Pregnancy and Childbirth* Dorling Kindersley 1980, rev 1989, rev 1996, rev 2004  (Knopf US edition)
* *The Good Birth Guide*, Croom Helm 1979, 
* *Giving Birth: The Parents' Emotions in Childbirth*, Victor Gollancz 1971
* *With Women: Midwives experiences: from shift work to continuity of care*, David Vernon 2007

## Ծանոթագրություններ


## Արտաքին հղումներ
* Sheila Kitzinger's website
* KITZINGER, Sheila Helena Elizabeth International Who's Who. accessed 4 September 2006.

Կատեգորիա:20-րդ դարի բրիտանացի գրողներ
Կատեգորիա:Բրիտանացի գրողներ
Կատեգորիա:Բրիտանացի կին գրողներ
Կատեգորիա:Բրիտանացի հասարակական գործիչներ
Կատեգորիա:Ոչ գեղարվեստական գրողներ